
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 955 

14 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση των καταβαλλόμενων συντάξεων του Ταμεί¬ 
ου Επικουρικής Ασφάλισης Προσωπικού ΕΥΑΑΠ 

(ΤΕΑΠ-ΕΥΔΑΠ) για το έτος 2007. 1 

Αύξηση των καταβαλλόμενων συντάξεων του Ταμεί¬ 
ου Επικουρικής Ασφάλισης Προσωπικού Ταμείου 

Νομικών (Τ.Ε.Α.Π.Τ.Ν.) για το έτος 2007. 2 

Συγκρότηση επιτροπής επίλυσης αμφισβητήσεων σύμ¬ 
φωνα με το τρίτο εδάφιο της περίπτωσης γ * 1 2 3 4 της πα¬ 
ραγράφου 7 του άρθρου 58 του ν. 3518/2006. 3 

Απόδοση ετήσιας εισφοράς στον Κλάδο Ασθένειας 
από τον πόρο του αγγελιοσήμου των κλάδων Κύ¬ 
ριας Ασφάλισης των Ανταποκριτών Ξένου Τύπου 

και των Φωτοειδησεογράφων. 4 

Κύρωση της συμπληρωματικής διανομής Αγρ/τος 

Μεσοποτάμου έτους 2007. 5 

Έγκριση Κώδικα Δεοντολογίας για την παροχή και 
λειτουργία της υπηρεσίας Προεπιλογής Φορέα 6 


ΑΠΟΦΑΣΕΙ Σ 

Αριθμ. Φ.20111/12902/609 (1) 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Προσωπικού ΕΥΑΑΠ (ΤΕΑΠ- 
ΕΥΔΑΠ) για το έτος 2007. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη : 

1. Τις διατάξεις του δευτέρου εδαφίου του άρθρου 66 
του ν. 2084/1992 (Α' 165) σε συνδυασμό με τις διατάξεις 
της παρ. 6 του άρθρου 8 του ν. 2335/1995 (Α' 185). 

2. Τις διατάξεις των άρθρων 48, 51, 52, και 90 του 
Κώδικα νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ. 63/2005 (ΦΕΚ 98Α'). 

3. Το π. δ/γμα 77/2007 (Α' 92) «Διορισμός Υπουργού 
Απασχόλησης και Κοινωνικής Προστασίας». 

4. Τις διατάξεις του άρθρου 30 του ν. 1027/1980 (Α' 49), 
όπως έχει αντικατασταθεί με το άρθρο 7 του ν.1275/1982 
(Α' 100) και συμπληρώθηκε με τις διατάξεις του άρθρου 
43 του ν. 1469/1984 (Α' 111). 


5. Το υπ’ αριθμ. 3413/22/16.3.2007 έγγραφο του Υπουρ¬ 
γείου Οικονομίας και Οικονομικών «Αύξηση συντάξεων 
και εφάπαξ παροχών για το έτος 2007». 

6. Την απόφαση του Διοικητικού Συμβουλίου του Τα¬ 
μείου Επικουρικής Ασφάλισης Προσωπικού Εταιρείας 
Ύδρευσης- Αποχέτευσης Πρωτεύουσας (ΤΕΑΠ-ΕΥΔΑΠ) 
που λήφθηκε στην υπ’ αριθμ. 4138/29.3.2007 συνεδρίαση 
του. 

7. Την υπ’ αριθμ. 11338/228/7.5.2007 οικονομική έκθεση 
της Δ/νσης Αναλογιστικών Μελετών της Γενικής Γραμ- 
ματείας Κοινωνικών Ασφαλίσεων. 

8. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Ταμείου Επικουρικής Ασφάλισης Προσωπι¬ 
κού Εταιρείας Ύδρευσης- Αποχέτευσης Πρωτεύουσας 
(ΤΕΑΠ-ΕΥΔΑΠ), ύψους 486.000,00 ευρώ περίπου κατά 
το τρέχον έτος για την οποία έχει εγγράφει πίστωση 
στους Κ.Α.Ε 0629, 0636 και 0637 του προϋπολογισμού 
οικονομικού έτους 2007 του Ταμείου, αποφασίζουμε : 

1. Οι καταβαλλόμενες από το Ταμείο Επικουρικής 
Ασφάλισης Προσωπικού Εταιρείας Ύδρευσης-Αποχέ- 
τευσης Πρωτεύουσας (ΤΕΑΠ-ΕΥΔΑΠ) συντάξεις στους 
συνταξιούχους του, όπως έχουν διαμορφωθεί την 
31.12.2006, αυξάνονται από 1.1.2007 κατά ποσοστό 4%. 

2. Το κατώτατο καταβαλλόμενο όριο μηνιαίας σύνταξης 
στους λόγω γήρατος, αναπηρίας και θανάτου συνταξιού¬ 
χους του ταμείου, αυξάνεται στο ποσό των 133,84 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Φ.20133/14442/728 (2) 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Προσωπικού Ταμείου Νομι¬ 
κών (Τ.Ε.Α.Π.Τ.Ν.) για το έτος 2007. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη : 

1. Τις διατάξεις του δευτέρου εδαφίου του άρθρου 66 
του ν. 2084/1992 (Α' 165). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις των άρθρων 48,51,52, και 90 του Κώδικα 
νομοθεσίας για την Κυβέρνηση και τα κυβερνητικά 
όργανα, που κυρώθηκε με το άρθρο πρώτο του π.δ. 
63/2005 (ΦΕΚ 98Α'). 

3. Το π.δ/γμα 77/2007 (Α' 92) «Διορισμός Υπουργού 
Απασχόλησης και Κοινωνικής Προστασίας». 

4. Τις διατάξεις του άρθρου 30 του ν. 1027/1980 (Α’, 49), 
όπως έχει αντικατασταθεί με το άρθρο 7 του ν.1275/1982 
(Α' 100) και συμπληρώθηκε με τις διατάξεις του άρθρου 
43 του ν. 1469/1984 (Α' 111). 

5. Το υπ’ αριθμ. 3413/22/16.3.2007 έγγραφο του Υπουρ¬ 
γείου Οικονομίας και Οικονομικών «Αύξηση συντάξεων 
και εφάπαξ παροχών για το έτος 2007». 

6. Την απόφαση του Διοικητικού Συμβουλίου του Τα¬ 
μείου Επικουρικής Ασφάλισης Προσωπικού Ταμείου Νο¬ 
μικών (Τ.Ε.Α.Π.Τ.Ν.) που λήφθηκε κατά την 556/2.4.2007 
συνεδρίαση του. 

7. Την υπ’ αριθμ. 12472/252/22.5.2007 οικονομική έκθεση 
της Δ/νσης Αναλογιστικών Μελετών της Γενικής Γραμ- 
ματείας Κοινωνικών Ασφαλίσεων. 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του εν λόγω Ταμείου, ύψους 34.000,00 ευρώ περίπου 
κατά το τρέχον έτος, για την οποία έχει εγγράφει πί¬ 
στωση στον Κ.Α.Ε 0629 του προϋπολογισμού οικονομι¬ 
κού έτους 2007 του Ταμείου, αποφασίζουμε : 

Οι καταβαλλόμενες από το Ταμείο Επικουρι¬ 
κής Ασφάλισης Προσωπικού Ταμείου Νομικών 
(Τ.Ε.Α.Π.Τ.Ν.) συντάξεις στους συνταξιούχους του, 
των οποίων το συνταξιοδοτικό δικαίωμα εμπίπτει 
στο μέχρι 31.12.2006 χρονικό διάστημα, αυξάνονται 
από 1.1.2007 κατά ποσοστό 4%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Φ. 80000/οικ.15593/767 (3) 

Συγκρότηση επιτροπής επίλυσης αμφισβητήσεων σύμ¬ 
φωνα με το τρίτο εδάφιο της περίπτωσης γ’ της πα¬ 
ραγράφου 7 του άρθρου 58 του ν. 3518/2006 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Το τρίτο εδάφιο της περίπτωσης γ' της παραγρά¬ 
φου 7 του άρθρου 58 του ν. 3518/2006 (Α’ 272) «Αναδι¬ 
άρθρωση των κλάδων του Ταμείου Συντάξεων Μηχανι¬ 
κών και Εργοληπτών Δημοσίων'Εργων (Τ.Σ.Μ.Ε.Δ.Ε.) και 
ρύθμιση άλλων θεμάτων αρμοδιότητας του Υπουργείου 
Απασχόλησης και Κοινωνικής Προστασίας». 

2. Τ ις διατάξεις των άρθρων 48,51,52, και 90 του Κώδικα 
νομοθεσίας για την Κυβέρνηση και τα κυβερνητικά 
όργανα, που κυρώθηκε με το άρθρο πρώτο του π.δ. 
63/2005 (ΦΕΚ 98Α'). 

3. Τ ις διατάξεις των άρθρων 13,14 και 15 του ν.2690/1999 
(Α' 45) «Κύρωση του Κώδικα Διοικητικής Διαδικασίας και 
άλλες διατάξεις». 

4. Τις διατάξεις της παραγράφου 2 του άρθρου 17 του 
ν.3205/2003 (Α' 297) «Μισθολογικά λειτουργών υπαλλή¬ 
λων Δημοσίου, Ν.Π.Δ.Δ.-Ο.Τ.Α. στελεχών ΕΛ.ΑΣ Πυρ/κού- 
Λιμ/κού Σώματος κ.λ.π.». 


5. Το γεγονός ότι από τις διατάξεις της απόφασης 
αυτής δεν προκαλείται επιβάρυνση του Κρατικού Προ¬ 
ϋπολογισμού, αποφασίζουμε : 

1. Συγκροτείται ειδική τριμελής Επιτροπή για τον 
προσδιορισμό του οικείου φορέα επικουρικής ασφά¬ 
λισης των ασφαλισμένων, εφόσον προκύπτει διαφωνία 
μεταξύ των αρμοδίων οργάνων φορέων επικουρικής 
ασφάλισης ως προς τον φορέα ασφάλισης τους. 

2. Η Επιτροπή αποτελείται από τον εκάστοτε διευθυντή 
της Δ/νσης Πρόσθετης Ασφάλισης της Γ ενικής Γ ραμμα- 
τείας Κοινωνικών Ασφαλίσεων (Γ.Γ.Κ.Α.) του Υπουργείου 
Απασχόλησης και Κοινωνικής Προστασίας, ως πρόεδρο, με 
αναπληρωτή του υπάλληλο της ίδιας δ/νσης που ορίζει ο 
ίδιος και από τους εκάστοτε διευθυντές των φορέων, με¬ 
ταξύ των οποίων προκύπτει κάθε φορά διαφωνία ως προς 
τον οικείο φορέα ασφάλισης, ως μέλη, με τους νόμιμους 
αναπληρωτές τους αντιστοίχως. 

Χρέη γραμματέα της Επιτροπής εκτελεί υπάλληλος της 
Δ/νσης Πρόσθετης Ασφάλισης της Γ.Γ.Κ.Α., που έχει ορισθεί 
υπεύθυνος για τον χειρισμό κάθε συγκεκριμένης υπόθεσης 
προσδιορισμού φορέα επικουρικής ασφάλισης ασφαλισμέ¬ 
νων που εξετάζεται από την επιτροπή, με αναπληρωτή του 
οριζόμενο από τον πρόεδρο της Επιτροπής. 

3. Η Επιτροπή συνεδριάζει στην έδρα της Γ.Γ.Κ.Α. και 
ως προς τη λειτουργία και τη λήψη των αποφάσεων 
της εφαρμόζονται ανάλογα οι διατάξεις των άρθρων 
14 και 15 του ν. 2690/1999 (Α'45). 

4. Η Επιτροπή είναι αρμόδια για τον προσδιορισμό του 
οικείου φορέα επικουρικής ασφάλισης ασφαλισμένων 
σε κάθε περίπτωση η οποία εμπίπτει στις διατάξεις της 
περίπτωσης γ’ της παραγράφου 7 του άρθρου 58 του 
ν. 3518/2006 (Α' 272). Για την εξέταση και λήψη απόφα¬ 
σης σε κάθε συγκεκριμένη περίπτωση αμφισβήτησης, η 
Επιτροπή, εφόσον κριθεί απαραίτητο, δύναται να καλεί 
οποιονδήποτε για τη λήψη πληροφοριών, να εξετάζει 
μάρτυρες, να ενεργεί αυτοψία, να ζητεί πληροφορίες 
από κάθε αρχή, να λαμβάνει υπόψη της οποιοδήπο- 
τε έγγραφο στοιχείο και κρίνει πάντοτε στο πλαίσιο 
των καταστατικών διατάξεων των φορέων επικουρικής 
ασφάλισης, που καθορίζουν τα πρόσωπα που υπάγονται 
υποχρεωτικά στην ασφάλιση τους. 

5. Η αποζημίωση του προέδρου, των μελών και του γραμ- 
ματέως της Επιτροπής, ορίζεται σε σαράντα τέσσερα 
ευρώ (44 €) ανά συνεδρίαση και βαρύνει τον Λογαριασμό 
Βελτίωσης Φορέων Επικουρικής Ασφάλισης (Λ.Β.Κ.Α.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Φ. 40054/12894/764 (4) 

Απόδοση ετήσιας εισφοράς στον Κλάδο Ασθένειας 

από τον πόρο του αγγελιοσήμου των κλάδων Κύρι¬ 
ας Ασφάλισης των Ανταποκριτών Ξένου Τύπου και 

των Φωτοειδησεογράφων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τ ις διατάξεις της περ. β’ του τέταρτου εδαφίου της 
παρ. 5 του άρθρου 2 του ν. 2335/1995 (185 Α'). 

2. Τις διατάξεις της παρ. 2 του άρθρου 15 του ν. 
1866/1989 (222 Α'). 

3. Το π.δ. 77/2007 (92 Α') «Διορισμός Υπουργού Απα¬ 
σχόλησης και Κοινωνικής Προστασίας». 

4. Το π.δ. 213/1992 «Οργανισμός της Γενικής Γραμμα¬ 
τείας Κοινωνικών Ασφαλίσεων» (102 Α'). 

5. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα Κυβερνητικά Όργανα, που κυ¬ 
ρώθηκε με το άρθρο πρώτο του π.δ. 63/2005 (98 Α'). 

6. Την απόφαση του Δ.Σ. του Τ.Α.Ι.Σ.Υ.Τ. που λήφθηκε 
στην από 25.4.2007 (Σ. 23/25.4.2007) συνεδρίαση του. 

7. Το γεγονός ότι από την εφαρμογή της παρούσας 
απόφασης δεν προκαλείται πρόσθετη επιβάρυνση 
του κρατικού προϋπολογισμού, αλλά θα προκληθεί 
μείωση των εσόδων του Κλάδου Κύριας Ασφάλισης 
Ανταποκριτών Ξένου Τύπου κατά 70.272,96 € και του 
Κλάδου Κύριας Ασφάλισης Φωτοειδησεογράφων 
κατά 120.255,84 € και ισόποση αύξηση των εσόδων 
του Κλάδου Ασθένειας του Ταμείου κατά 190.528,80 
€, αποφασίζουμε : 

Από το συνολικό ποσό του πόρου του αγγελιοσήμου 
έτους 2006 των Κλάδων Κύριας Ασφάλισης Ανταπο¬ 
κριτών Ξένου Τύπου και Φωτοειδησεογράφων, να απο¬ 
δοθεί στον Κλάδο Ασθένειας του Ταμείου Ασφάλισης 
Ιδιοκτητών Συντακτών και Υπαλλήλων Τύπου (Τ.Α.Ι.Σ.Υ.Τ.), 
ετήσια εισφορά ύψους 70.272,96 € και 120.255,84 € από 
τον κάθε Κλάδο αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 2419 (5) 

Κύρωση της συμπληρωματικής διανομής Αγρ/τος Με- 
σοποτάμου έτους 2007. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη : 

1) Το ν. 3200/1955 «περί διοικητικής αποκέντρωσης». 

2) Τις διατάξεις του άρθρου 7 του ν. 3147/2003. 

3) Το άρθρο 5 του ν.δ. 1189/1972. 

4) Τις διατάξεις του ν. 2218/1994 όπως όπως τροποποι¬ 
ήθηκε με τις διατάξεις του άρθρου ότου ν. 2240/1994. 

5) Την σχετική εισήγηση της Δ/νσης Εγγείων Βελτιώ¬ 
σεων - Πολιτικής Γης και Τοπογραφήσεων της Νομαρ¬ 
χιακής μας Αυτ/σης, αποφασίζουμε : 

Κυρούμε τη συμπληρωματική διανομή Αγρ/τος Μεσο- 
ποτάμου έτους 2007 όπως αυτή απεικονίζεται στους 
συνταχθέντες από την Επιτροπή Οριστικών Διανομών 
κτηματολογικούς πίνακες και διαγράμματα της περι¬ 
οχής. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Πρέβεζα, 29 Μάΐου 2007 

Ο Νομάρχης 

ΒΑΣΙΛΕΙΟΣ ΙΩΑΝΝΟΥ 


Αριθμ. 432/146 (6) 

Έγκριση Κώδικα Δεοντολογίας για την παροχή και 
λειτουργία της υπηρεσίας Προεπιλογής Φορέα 

Η ΕΘΝΙΚΗ ΕΠΙΤΡΟΠΗ 
ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ 

Έχοντας υπόψη : 

1. Τις διατάξεις 

α. Του ν. 3431/2006 «Περί Ηλεκτρονικών Επικοινωνιών 
και άλλες Διατάξεις» (ΦΕΚ 13/Α/2006) και ιδίως τις δια¬ 
τάξεις των άρθρων 3,12 παρ. 1 στοιχ. κβ, κθ και μα,40, 
63 και 68 αυτού. 

β. Του ν. 3471/2006 «Προστασία δεδομένων προσω¬ 
πικού χαρακτήρα και της ιδιωτικής ζωής στον τομέα 
των ηλεκτρονικών επικοινωνιών και τροποποίηση του 
ν. 2472/1997» (ΦΕΚ 133/Α/2006). 

γ. Του ν. 2251/1994 «περί προστασίας καταναλωτών» 
(ΦΕΚ 191/Α/1994). 

δ. Της υπ’ αριθμ. 366/48/14.12.2005 απόφασης της ΕΕΤΤ 
«Τροποποίηση και Κωδικοποίηση σε ενιαίο κείμενο του 
Κανονισμού Εισαγωγής της Προεπιλογής Φορέα στην 
Ελληνική Αγορά» (ΦΕΚ 22/Β/2006) και ιδίως τις διατά¬ 
ξεις του άρθρου 10 παρ. 4 αυτής, η οποία τροποποίησε 
και κωδικοποίησε τις υπ’ αριθμ. 339/32/30.12.2004 (ΦΕΚ 
38/Β/2005) και 254/70/31.5.2002 (ΦΕΚ 773/Β/21.6.2002) 
αποφάσεις της ΕΕΤΤ. 

ε. Της Οδηγίας 2002/19/ΕΚ του Ευρωπαϊκού Κοινοβου¬ 
λίου και του Συμβουλίου, της 7 ης Μαρτίου 2002, σχετικά 
με την πρόσβαση σε δίκτυα ηλεκτρονικών επικοινωνιών 
και συναφείς ευκολίες, καθώς και με τη διασύνδεσή τους 
(οδηγία για την πρόσβαση). 

στ. Της Οδηγίας 2002/20/ΕΚ του Ευρωπαϊκού Κοινο¬ 
βουλίου και του Συμβουλίου, της 7 ης Μαρτίου 2002, για 
την αδειοδότηση δικτύων και υπηρεσιών ηλεκτρονικών 
επικοινωνιών (οδηγία για την αδειοδότηση). 

ζ. Της Οδηγίας 2002/21/ΕΚ του Ευρωπαϊκού Κοινοβου¬ 
λίου και του Συμβουλίου, της 7 πς Μαρτίου 2002, σχετικά 
με κοινό κανονιστικό πλαίσιο για δίκτυα και υπηρεσίες 
ηλεκτρονικών υπηρεσιών (οδηγία πλαίσιο). 

η. Της Οδηγίας 2002/22/ΕΚ του Ευρωπαϊκού Κοινο¬ 
βουλίου και του Συμβουλίου, της 7 ης Μαρτίου 2002, για 
την καθολική υπηρεσία και τα δικαιώματα των χρηστών 
όσον αφορά δίκτυα και υπηρεσίες ηλεκτρονικών υπη¬ 
ρεσιών (οδηγία καθολικής υπηρεσίας). 

2. Την υπ’ αριθμ. 38339/24.10.2006 επιστολή της ΟΤΕ 
ΑΕ με την οποία κοινοποιήθηκε στην ΕΕΤΤ σχέδιο Κώ¬ 
δικα Δεοντολογίας όπως προέκυψε από τις μεταξύ του 
ΟΤΕ και παροχών της υπηρεσίας προεπιλογής συνα¬ 
ντήσεις. 

3. Την υπ’ αριθμ. 40971/Φ300/14.11.2006 επιστολή της 
ΕΕΤΤ, με την οποία κλήθηκαν αφενός ο υπόχρεος πά- 
ροχος (ΟΤΕ ΑΈ.) και αφετέρου οι τηλεπικοινωνιακοί πά- 
ροχοι που παρέχουν την υπηρεσία προεπιλογής φορέα 
(ΑίΤΕΟ ΤΕΙΕΟΟΜ Α.Ε., ΑίΘΟΝΕΤ Α.Ε., ΟΟδΜΟΤΕΙΧΟ 
ΑΕ., ΡΟΒΤΗηοί Α.Ε., ΙΝΕΟΟυΕδΤ Α.Ε., ΙΑΝΝΕΤ ΕΠΙΚΟΙ¬ 
ΝΩΝΙΕΣ Α.Ε., ΝΕΤ ΟΝΕ Α.Ε., νΐνΟΩΙ ΤθΙοοοΓηπηυηΙοαΙΙοηε 
Α.Ε., ΤΕΙΕϋΟΜΕ Α.Ε.Β.Ε., ΤΕΙΕΡΑ33ΡΟΒΤ Α.Ε., ΤΕΙΙΑδ 
Α.Ε., ΗθΙΙαε Οη ϋηο, νΟΙΟΕΝΕΤ, ΟΟΙΈΙΜΒΙΑ, ΪΛ/ΕΒ 
ΟΟΜΜΙΙΝΙΟΑΤΙΟΝδ & ΤΕΙΕΟΟΜ ΡΙ_υδ) να γνωστοποιή¬ 
σουν στην ΕΕΤΤ τη συμφωνία τους ως προς το ως άνω 
υποβληθέν σχέδιο Κώδικα Δεοντολογίας ή να διατυπώ¬ 
σουν τις τυχόν διαφωνίες/παρατηρήσεις τους. 

4. Τις υπ’ αριθμ. ΕΕΤΤ : 41868/20.11.2006 και 41887/ 
20.11.2006 απαντητικές επιστολές της εταιρείας νΐνΟϋΙ 
ΤθίΘΟοπιπιυηίααΙίοηδ Α.Ε 41237/15.11.2006 της εταιρείας 
ΑΙροηθί Τηλεπικοινωνίες Α.Ε.Ε., 42440/23.11.2006 της 
εταιρείας ΡΟΒΤΗπθΙ Α.Ε., 42221/22.11.2006 της εται¬ 
ρείας ΗαΙΙαε Οη Είπα, 41903/20.11.2006 της εταιρείας 
ΤΕΕΕΡΑ35ΡΟΒΤ Α.Ε., 41332/15.11.2006 της εταιρείας 
ΤΕΕΕΟΟΜΕ Α.Ε.Β.Ε., 44758/6.12.2006 και 3388/25.1.2007 
της εταιρείας ΟΤΕ Α.Ε., 44868/7.12.2006 της εταιρείας 
Ο-ΤΕΕΕΟΟΜ, 44869/7.12.2006 της εταιρείας 003Μ0ΕΙΝΕ, 
41904/20.11.2006 της εταιρείας ΕΑΝΝΕΤ, 41902/20.11.2006 
της εταιρείας ΤΕΕΕΑδ. 

5. Την υπ’ αριθμ. 6991/Φ300/7.2.2007 επιστολή της ΕΕΤΤ 
με την οποία αφενός γνωστοποιήθηκαν στις ως άνω 
(υπό 4) εταιρείες οι τροποποιήσεις της ΕΕΤΤ επί του 
Σχεδίου Κώδικα Δεοντολογίας, και αφετέρου κλήθηκαν 
τα μέρη όπως επανυποβάλουν το τελικό κείμενο στην 
ΕΕΤΤ προς έγκριση με την παρατήρηση ότι σε περίπτω¬ 
ση μη απάντησής τους τεκμαίρεται η συμφωνία τους. 

6. Την υπ’ αριθμ. 45846/13.12.2006 επιστολή του Εθνι¬ 
κού Συμβουλίου Καταναλωτών (ΕΣΚ), αναφορικά με τις 
προτάσεις του ΕΣΚ για τον Κώδικα Δεοντολογίας και 
την υπ’ αριθμ. 8558/14.2.2007 επιστολή της ΕΕΤΤ προς 
το ΕΣΚ, με την οποία η ΕΕΤΤ κοινοποίησε το Σχέδιο 
Κώδικα Δεοντολογίας για την παροχή και λειτουργία 
της υπηρεσίας προεπιλογής φορέα. 

7. Τις υπ’ αριθμ. ΕΕΤΤ : 10465/27.2.2007 απαντητικές 
επιστολές της εταιρείας 0Ο3ΜΟΕΙΝΕ, 9738/22.2.2007 
της εταιρείας ΡΟΒΤΗπθΙ Α.Ε., 11853/5.3.2007 της εται¬ 
ρείας Ν/ΐνΟϋΙ ΤθΙβοοπιπΊυπίοαΙίοηε Α.Ε., 9429/21.2.2007 
της εταιρείας ΤΕΕΕϋΟΜΕ Α.Ε.Β.Ε., 10063/23.2.2007 και 
10771/28.2.2007 της εταιρείας ΟΤΕ Α.Ε., 10282/26.2.2007 
της εταιρείας ΕΑΝΝΕΤ, 9959/23.2.2007 της εταιρείας 
ΑΕΤΕΟ. 

8. Το γεγονός ότι από την παρούσα δεν προκύπτει 
δαπάνη σε βάρος του κρατικού προϋπολογισμού, για 
το τρέχον και τα επόμενα οικονομικά έτη, αποφασίζει: 

1. Εγκρίνει τον υποβληθέντα «Κώδικα Δεοντολογίας 
για την παροχή και λειτουργία της υπηρεσίας Προεπι¬ 
λογής Φορέα», με ενσωματωμένες τις τροποποιήσεις 
της ΕΕΤΤ, ο οποίος έχει ως εξής : 

ΚΩΔΙΚΑΣ ΔΕΟΝΤΟΛΟΓΙΑΣ ΓΙΑ ΤΗΝ ΠΑΡΟΧΗ ΚΑΙ ΛΕΙ¬ 
ΤΟΥΡΓΙΑ ΤΗΣ ΥΠΗΡΕΣΙΑΣ ΠΡΟΕΠΙΛΟΓΗΣ ΦΟΡΕΑ («ο 
Κώδικας») 

Επειδή : 

1. Σύμφωνα με τις διατάξεις της υπ’ αριθμ. 366/48/ 
8.12.2005 (ΦΕΚ Β' 22/17.1.2006) Απόφασης της ΕΕΤΤ 
«Τροποποίηση και Κωδικοποίηση σε ενιαίο κείμενο 
του Κανονισμού Εισαγωγής της Προεπιλογής Φορέα 
στην Ελληνική Αγορά» («ο Κανονισμός ΠΦ»), οι πάροχοι 
οφείλουν να συντάξουν από κοινού Κώδικα Δεοντολο¬ 
γίας για την παροχή και τη λειτουργία της υπηρεσίας 
προεπιλογής φορέα. 

2. Ένα σωστά αρθρωμένο πλαίσιο παροχής και λει¬ 
τουργίας της υπηρεσίας προεπιλογής φορέα αποτελεί 
κλειδί για την αποτελεσματική λειτουργία του αντα¬ 
γωνισμού στις νέες αγορές των ηλεκτρονικών επικοι¬ 
νωνιών. 

3. Οι πάροχοι που προσφέρουν υπηρεσίες προεπιλο¬ 
γής φορέα στην Ελλάδα, συμφωνούν και δεσμεύονται να 
τηρούν τους κανόνες και τις διαδικασίες που προβλέπει 
ο παρών Κώδικας, προκειμένου να διασφαλίζονται οι 
βέλτιστες εμπορικές πρακτικές κατά την διάρκεια προ¬ 


ώθησης των υπηρεσιών τους, η προστασία και η ορθή 
ενημέρωση των καταναλωτών και η αποφυγή πρακτικών 
παράβασης των κανόνων ανταγωνισμού. 

4. Ανάμεσα σε άλλα ο Κώδικας πρέπει να καλύπτει το 
περιεχόμενο συμβολαίων με συνδρομητές, αναγκαίες 
πληροφορίες, διαδικασίες παραγγελιών και προώθησης 
της υπηρεσίας προεπιλογής, πληρωμή λογαριασμών, 
παρουσίαση των τιμοκαταλόγων, διαχείριση των πα¬ 
ραπόνων των συνδρομητών καθώς επίσης την οριο- 
θέτηση των δραστηριοτήτων του Υπόχρεου Παρόχου 
της διευκόλυνσης προεπιλογής φορέα σχετικά με την 
επαναπροσέλκυση συνδρομητών καθώς επίσης και θέ¬ 
ματα μεταπωλητών. 

5. Οι πάροχοι οφείλουν να αναρτήσουν στην ιστοσε¬ 
λίδα τους τον Κώδικα Δεοντολογίας και να τηρούν τις 
διατάξεις του, στο μέτρο που δεν έρχονται σε αντί¬ 
θεση με την ισχύουσα νομοθεσία, η οποία υπερισχύει 
αυτών. 

1. Ορισμοί 

Προεπιλογή Φορέα (ΠΦ, ΟΡ3) 

Η δυνατότητα που παρέχεται στους συνδρομητές 
ενός Τηλεπικοινωνιακού Οργανισμού να επιλέγουν σε 
πάγια βάση ότι μία ή περισσότερες κατηγορίες τηλε¬ 
φωνικών κλήσεων θα διεκπεραιώνονται από άλλο Τηλε¬ 
πικοινωνιακό Οργανισμό στη βάση ειδικής προς τούτο 
συμφωνίας με το φορέα αυτόν, χωρίς να απαιτείται για 
το σκοπό αυτό η πληκτρολόγηση ειδικού χαρακτηριστι¬ 
κού προθέματος ή κωδικού 

ΠΦ, 0Ρ3: ΟαπΊθΓ ΡΐΘ-δθΙθοΐΐοπ, Προεπιλογή Φορέα 

Υπόχρεος Πάροχος διευκόλυνσης ΠΦ/ Υπόχρεος Πά- 
ροχος: 

Ο Τηλεπικοινωνιακός Οργανισμός με σημαντική ισχύ 
στην αγορά που λειτουργεί σταθερό δημόσιο τηλεφω¬ 
νικό δίκτυο. 

Προεπιλεγμένος Πάροχος : 

Ο Τηλεπικοινωνιακός Οργανισμός που επιλέγεται από 
τον τελικό χρήστη για την εξυπηρέτηση των κλήσεών 
του μέσω της διευκόλυνσης Προεπιλογής Φορέα. 

Εικονικός Προεπιλεγμένος Πάροχος: 

Ο Τηλεπικοινωνιακός Οργανισμός που παρέχει Δημό¬ 
σιες Τηλεπικοινωνιακές Υπηρεσίες χρησιμοποιώντας τα 
Δημόσια Τηλεπικοινωνιακά Δίκτυα νόμιμα αδειοδοτη- 
μένων Τηλεπικοινωνιακών Οργανισμών, μέσω ειδικών 
συμφωνιών και κάνοντας χρήση κωδικού προεπιλογής 
φορέα που του έχει εκχωρηθεί από την ΕΕΤΤ. 

Πάροχος/πάροχοι: 

Ο Υπόχρεος Πάροχος, ο Προεπιλεγμένος Πάροχος και 
ο Εικονικός Προεπιλεγμένος Πάροχος. 

Αθέμιτη παροχή υπηρεσίας ΠΦ : 

Κάθε δραστηριότητα, η οποία αναλαμβάνεται από 
έναν Πάροχο, με σκοπό την ενεργοποίηση ή κατάργηση 
της υπηρεσίας ΠΦ, χωρίς την ρητά εκφρασμένη συναί¬ 
νεση του συνδρομητή. 

ΕΕΤΤ : 

Εθνική Επιτροπή Τηλεπικοινωνιών και Ταχυδρομείων 

2. Πεδίο Εφαρμογής 

Ο παρών Κώδικας αφορά στην παροχή υπηρεσιών 
μέσω προεπιλογής φορέα. Ισχύει και εφαρμόζεται σε 
όλες τις σχέσεις που διαμορφώνονται στα πλαίσια πα¬ 
ροχής των υπηρεσιών αυτών, ήτοι (α) σχέση παρόχου 
υπηρεσιών ΠΦ με συνδρομητές, (β) σχέση παρόχου υπη¬ 
ρεσιών ΠΦ με Υπόχρεο Πάροχο, (γ), σχέση παρόχου 
υπηρεσιών ΠΦ με λοιπούς παρόχους υπηρεσιών ΠΦ, (δ) 

σχέση παρόχου υπηρεσιών ΠΦ με υπαλλήλους, στελέχη, 
προστηθέντες, συνεργάτες και μεταπωλητές του, στα 
πλαίσια προώθησης της υπηρεσίας ΠΦ. 

3. Όροι παροχής υπηρεσιών 

Το τυποποιημένο κείμενο των όρων παροχής υπηρεσι¬ 
ών για την υπηρεσία προεπιλογής φορέα πρέπει να: 

1. Αναφέρεται στην ισχύ του Κανονισμού ΠΦ και της 
εκάστοτε νομοθεσίας. 

2. Ορίζει με σαφήνεια, ότι ο πελάτης μπορεί να τερ¬ 
ματίσει τη σύμβαση, καθώς και τους τρόπους τερμα¬ 
τισμού της. 

3. Ορίζει με σαφήνεια τους τρόπους με τους οποίους 
οι συνδρομητές μπορούν να γνωστοποιούν αλλαγές των 
στοιχείων τους ή την επιθυμία τους για τροποποίηση 
της σύμβασης (αν π.χ. μπορεί να επιλέξει άλλο προϊόν 
χωρίς να απαιτείται να καταργήσει και να υπογράψει 
νέα σύμβαση). 

4. Ορίζει με σαφήνεια οποιαδήποτε ελάχιστη περίοδο 
διάρκειας της σύμβασης, καθώς και να ορίζει ρητώς τυχόν 
συνέπειες για την παραβίαση της ελάχιστης περιόδου. 

5. Ορίζει σύμφωνα με τον Κανονισμό ΠΦ το χρόνο υλο¬ 
ποίησης των αιτήσεων ΠΦ: ενεργοποίησης, κατάργησης, 
αλλαγής σχήματος, αλλαγής προεπιλεγμένου παρόχου 
και ακύρωσης της κατάργησης της προεπιλογής. 

6. Αναφέρει με σαφήνεια στους τρόπους με τους 
οποίους οι συνδρομητές ενημερώνονται σχετικά με 
τις χρεώσεις, επιλογές πληρωμών και τη συχνότητα 
τιμολόγησης. 

7. Περιλαμβάνει μια επιλογή του πελάτη προκειμένου 
ο τελευταίος να μπορεί να απορρίπτει εκ των προτέρων 
ανεπιθύμητη επικοινωνία (υηδοΐίοιίθά οοπιπιαπίοαίίοη) 
είτε από τον πάροχο είτε από τρίτον. 

8. Βεβαιώνει ότι η χρήση όλων των δεδομένων του 
πελάτη γίνεται σύμφωνα με τη νομοθεσία περί προ¬ 
στασίας δεδομένων προσωπικού χαρακτήρα στο χώρο 
των ηλεκτρονικών επικοινωνιών και διασφάλισης του 
απορρήτου των επικοινωνιών. 

9. Περιλαμβάνει έναν αριθμό επικοινωνίας για την εξυ¬ 
πηρέτηση του πελάτη καθώς και τον τηλεφωνικό αριθμό 
ελέγχου ενημέρωσης ως προς την ενεργοποίηση της 
προεπιλογής φορέα. 

10. Μην περιέχει διαφημιστική προβολή και κίνητρα. 

4. Χρήση Πληροφοριών του Πελάτη. 

1. Οι πάροχοι οφείλουν να περιορίζουν τη χρήση των 
δεδομένων των πελατών τους κατά τέτοιο τρόπο ώστε 
να εξασφαλίζεται η συμμόρφωσή τους με τις εκάστοτε 
υποχρεώσεις τους που απορρέουν εκ του νόμου. Εν¬ 
δεικτικά: (α) την Εθνική και Κοινοτική νομοθεσία περί 
προστασίας δεδομένων προσωπικού χαρακτήρα στο 
χώρο των ηλεκτρονικών επικοινωνιών, (β) τη νομοθεσία 
περί ανταγωνισμού και κάθε εφαρμοστέο ή δεσμευτι¬ 
κό κανόνα δικαίου που αφορά αθέμιτη ανταγωνιστική 
συμπεριφορά. 

2. Οι πάροχοι λαμβάνουν μέτρα για να προστατεύουν 
την εμπιστευτικότητα των προσωπικών δεδομένων των 
πελατών τους, όπως τα ονόματα, τις διευθύνσεις, τους 
τηλεφωνικούς αριθμούς και τους τηλεφωνικούς λογαρια¬ 
σμούς, σύμφωνα με την κείμενη νομοθεσία. Τα δεδομένα 
αυτά δύνανται να χρησιμοποιούνται ή αποκαλύπτονται 
μόνο μέχρι το σημείο που αυτό είναι απαραίτητο για την 
παροχή των υπηρεσιών προς τους πελάτες. 

3. Ο πάροχος που χάνει τον πελάτη μπορεί να πα¬ 
ρέχει τις απαιτούμενες πληροφορίες σχετικές με τον 


εν λόγω πελάτη στον αποκτώντα πάροχο, σύμφωνα με 
τον Κανονισμό ΠΦ, τις προβλέψεις της νομοθεσίας περί 
προστασίας δεδομένων προσωπικού χαρακτήρα στο 
χώρο των ηλεκτρονικών επικοινωνιών και της ισχύουσας 
νομοθεσίας περί προστασίας του καταναλωτή. 

4. Οι πάροχοι πρέπει να εξασφαλίζουν με συμβατικούς 
όρους και να καταβάλλουν κάθε δυνατή προσπάθεια 
σύμφωνα με την καλή πίστη για τη συμμόρφωση των 
υπαλλήλων, αντιπροσώπων, διανομέων, συνεργατών 
τους με τις διατάξεις του παρόντος άρθρου. 

5. Διαδικασία διαχείρισης αιτήσεων προεπιλογής φο¬ 
ρέα 

1. Η διαδικασία πρέπει να είναι σύμφωνη με τις διατά¬ 
ξεις του Κανονισμού ΠΦ, όπως ισχύει κάθε φορά. 

2. Σε περίπτωση υποβολής αίτησης ενεργοποίησης 
υπηρεσίας προεπιλογής φορέα από συνδρομητή σε 
προεπιλεγμένο πάροχο τηλεφωνικώς, ο τελευταίος 
οφείλει να ακολουθήσει την οριζόμενη στη νομοθεσία 
διαδικασία σχετικά με τη σύναψη συμβάσεων από από¬ 
σταση. 

3. Εάν προκύπτουν προβλήματα κατά την διαδικασία 
διεκπεραίωσης των αιτήσεων ενεργοποίησης προεπι¬ 
λογής φορέα, αλλαγής σχήματος προεπιλογής φορέα, 
αλλαγής Προεπιλεγμένου Παρόχου, κατάργησης της 
προεπιλογής φορέα και ακύρωσης της αίτησης κατάρ¬ 
γησης προεπιλογής φορέα, οι πάροχοι δεν πρέπει να 
εκμεταλλεύονται τα ανωτέρω προβλήματα προκειμέ¬ 
νου είτε άμεσα είτε έμμεσα να μεταπείθουν τον εν 
λόγω πελάτη να παραμείνει σε αυτούς(παρελκυστική 
πολιτική). 

4. Ο Υπόχρεος Πάροχος οφείλει να παρέχει και να 
εξασφαλίζει την απρόσκοπτη λειτουργία του ηλεκτρο¬ 
νικού συστήματος διεκπεραίωσης αιτημάτων ΠΦ και να 
διαθέτει μηχανισμούς και διαδικασίες άμεσης επίλυσης 
προβλημάτων που τυχόν προκύπτουν στην λειτουργία 
του σε συνεργασία με τους προεπιλεγμένους και εικο¬ 
νικούς προεπιλεγμένους παρόχους. 

5. Οι πάροχοι οφείλουν να εξηγούν με σαφήνεια στους 
συνδρομητές τη διαδικασία και τις συνέπειες υποβολής 
αίτησης ενεργοποίησης ΠΦ, αλλαγής σχήματος ΠΦ, αλ¬ 
λαγής προεπιλεγμένου παρόχου, κατάργησης αιτήματος 
ΠΦ και ακύρωσης κατάργησης αιτήματος ΠΦ και να 
τους ενημερώνουν εντός ποιου χρονικού διαστήματος 
η εκάστοτε διαδικασία θα ολοκληρωθεί. 

6. Προώθηση των υπηρεσιών 

1. Οι πάροχοι υποχρεούνται κατά την προώθηση των 
υπηρεσιών τους σε συνδρομητή με οιονδήποτε τρόπο, 
ήτοι μέσω τηλεφωνικών κλήσεων, τηλεομοιοτυπίας, 
ηλεκτρονικού ταχυδρομείου, εγγράφως ή με προσω¬ 
πική προσέγγιση, να απέχουν από την άμεση ή έμμεση 
χρήση, αξιοποίηση και επεξεργασία κάθε πληροφορίας, 
γνώσης ή ένδειξης ότι ο στοχευόμενος συνδρομητής κά¬ 
νει χρήση υπηρεσίας προεπιλογής έτερου παρόχου. Το 
ανωτέρω εδάφιο με κανένα τρόπο δεν περιορίζει τα δι¬ 
καιώματα και τις υποχρεώσεις των παροχών, όπως αυτά 
ορίζονται στον Κανονισμό Προεπιλογής. Για το σκοπό 
αυτό οι πάροχοι πρέπει να λαμβάνουν κάθε πρόσφορο 
μέτρο, προς τους υπαλλήλους, προστιθέντες, κέντρα τη¬ 
λεφωνικών πωλήσεων, καταστήματα, υπηρεσίες λιανικής 
εν γένει, τρίτους συνεργάτες, και κάθε φυσικό ή νομικό 
πρόσωπο που δραστηριοποιείται στην προώθηση των 
υπηρεσιών τους για λογαριασμό τους. Οι πάροχοι δεν 
πρέπει να προβάλλουν παραπλανητικές πληροφορίες 

σχετικά με το δίκτυό τους ή σχετικά με τις ενδεχόμενες 
συνεργασίες με άλλα δίκτυα ή παρόχους. Επίσης, δεν 
γνωστοποιούν παραπλανητικές ή μειωτικές πληροφο¬ 
ρίες σχετικά με τις υπηρεσίες άλλων παροχών. 

2. Οι συμβάσεις πρέπει να είναι φυσικά διαχωρισμένες 
από κάθε προωθητικό υλικό ή κίνητρα, όπως βραβεία, 
διαγωνισμοί κλπ. Αυτό δεν σημαίνει ότι δεν μπορούν να 
συνοδεύουν τους λογαριασμούς ή τις συμβάσεις που 
αποστέλλονται στους συνδρομητές. 

3. Σε κάθε επικοινωνία των παροχών με καταναλωτή 
πρέπει να διασφαλίζεται η διατήρηση των στοιχείων 
που οι πάροχοι χρησιμοποίησαν κατά την διάρκεια της 
επικοινωνίας και αφορούν τιμές, συγκρίσεις, ισχυρισμοί, 
αξιώσεις, ερωτήσεις, υπό τη μορφή για παράδειγμα 
σφυγμομέτρησης, προτάσεις και αναφορές σε εθνικές 
ή διεθνείς πρακτικές. Όλες οι περιγραφές, ισχυρισμοί, 
αξιώσεις και συγκρίσεις που αφορούν γεγονότα που 
δύνανται να εξακριβωθούν αντικειμενικά πρέπει να τεκ¬ 
μηριώνονται. Το υλικό αυτό θα είναι διαθέσιμο στην 
ΕΕΤΤ η οποία θα το αξιολογεί περιοδικά. 

4. Στα πλαίσια της παροχής των υπηρεσιών προεπιλο¬ 
γής φορέα, οι πάροχοι οφείλουν, κατόπιν αιτήματος της 
ΕΕΤΤ, να θέτουν στη διάθεση της Επιτροπής κάθε στοι¬ 
χείο που αποδεικνύει την αληθή εκπεφρασμένη βούληση 
συνδρομητή για την παροχή των ανωτέρω υπηρεσιών 
και την έγκυρη σύναψη της σύμβασης, σύμφωνα με τα 
οριζόμενα στην κείμενη νομοθεσία. 

5. Οποιαδήποτε στοιχεία που περιλαμβάνονται στο 
διαφημιστικό υλικό πρέπει να είναι ακριβή και αληθή. 
Οι πάροχοι οφείλουν να διατηρούν αρχεία που είναι 
σε θέση να τεκμηριώσουν την αλήθεια και ακρίβεια 
του διαφημιστικού τους υλικού. Ολες οι προσφορές και 
αναφορές, είτε πραγματοποιούνται στα πλαίσια διαφή¬ 
μισης είτε άλλων μορφών επικοινωνίας και περιέχουν 
περιγραφές, ισχυρισμούς, αξιώσεις ή συγκρίσεις πρέπει 
να είναι αληθείς και ακριβείς. 

6. Οι διαφημίσεις ή άλλες προσφορές δεν πρέπει να 
περιέχουν δηλώσεις ή οπτικές παρουσιάσεις που, άμεσα 
ή επαγωγικά, μέσω παραλείψεων, ασαφειών, ή υπερβο¬ 
λών, είναι πιθανό να παραπλανήσουν τον καταναλωτή 
για το προϊόν ή την υπηρεσία που προβάλλεται ή για 
κάθε άλλο προϊόν ή για τον διαφημίζοντα ή για τρίτο 
διαφημίζοντα. 

7. Η παρουσίαση διαφημιστικού υλικού πρέπει να είναι 
σαφής και όχι παραπλανητική. 

8. Κατά την τηλεφωνική επικοινωνία με του πελά¬ 
τες, οι πάροχοι οφείλουν να χρησιμοποιούν γλώσσα 
κατανοητή και να διασφαλίζουν ότι οι πελάτες έχουν 
πλήρως κατανοήσει τους όρους της σύμβασης και τις 
παρεχόμενες υπηρεσίες. Επίσης, οι πάροχοι οφείλουν 
να τους ενημερώνουν ότι δεν θα απαιτηθεί η υπογραφή 
του για τη σύναψη της σύμβασης και για το δικαίωμα 
υπαναχώρησης τους εγγράφως εντός 10 ημερών από 
την αποστολή σε αυτούς των όρων της σύμβασης. 

9. Οι πάροχοι οφείλουν να σέβονται την ιδιωτική ζωή 
των οικιακών χρηστών και ειδικότερα τις ώρες κοινής 
ησυχίας καθώς και την εκπεφρασμένη επιθυμία τους να 
μην ενοχλούνται για σκοπούς προώθησης προϊόντων. 
Επίσης οφείλουν να μην καταχρώνται την αδυναμία 
των ευάλωτων κοινωνικών ομάδων (όπως γηραιότερων, 
ατόμων με ειδικές ανάγκες ή μη κατεχόντων επαρκώς 
την ελληνική γλώσσα). 


7. Παρουσίαση τιμολογίων- Πληρωμή λογαριασμών 

1. Οι πάροχοι οφείλουν να ενημερώνουν σαφώς, ακρι¬ 
βώς και πλήρως τον πελάτη πριν από την αποδοχή 
του για την ενεργοποίηση της υπηρεσίας ΠΦ, αλλαγής 
σχήματος, αλλαγής προεπιλεγμένου παρόχου, κατάργη¬ 
σης της υπηρεσίας ΠΦ και ακύρωσης κατάργησης ΠΦ 
σχετικά με τα ισχύοντα τιμολόγιά τους και κάθε προϊόν 
έκπτωσης, όπως αυτά δημοσιοποιούνται, και κάθε λε¬ 
πτομέρεια που σχετίζεται με τις οικονομικές υποχρεώ¬ 
σεις που συνεπάγεται για τον πελάτη η ενεργοποίηση 
της υπηρεσίας ΠΦ, αλλαγής σχήματος, αλλαγής προ- 
επιλεγμένου παρόχου, κατάργησης της υπηρεσίας ΠΦ 
και ακύρωσης της κατάργησης ΠΦ. 

2. Οι πάροχοι πρέπει να ενημερώνουν τον πελάτη για 
τη συχνότητα τιμολόγησής του, για τους διαθέσιμους 
τρόπους πληρωμής και για τις συνέπειες μη πληρωμής 
των λογαριασμών πριν από την υπογραφή του συμβο¬ 
λαίου. 

8. Διαχείριση και έρευνα παραπόνων 

1. Οι πάροχοι πρέπει να ενημερώνουν με σαφήνεια 
τον πελάτη με κάθε πρόσφορο τρόπο αναφορικά με τα 
μέσα επικοινωνίας που είναι διαθέσιμα για ν’ απευθυνθεί 
σε περίπτωση απορίας ή προβλήματος του σχετικά με 
την υπηρεσία ΠΦ. 

2. Ο Υπόχρεος Πάροχος, στον οποίο απευθύνεται 
πελάτης αναφορικά με πρόβλημα του τελευταίου σχε¬ 
τικά με την υπηρεσία ΠΦ που παρέχεται από άλλον 
πάροχο, οφείλει να παραπέμπει τον πελάτη στον πά- 
ροχο εκείνον, ο οποίος παρέχει στον εν λόγω πελάτη 
την υπηρεσία ΠΦ, με την επιφύλαξη της απαγόρευσης 
ανταλλαγής πληροφοριών μεταξύ λιανικής και χονδρι¬ 
κής του Υποχρέου Παρόχου. 

3. Οι πάροχοι που γίνονται αποδέκτες παραπόνων 
σχετικά με την παροχή της υπηρεσίας ΠΦ αποφεύγουν 
να επιρρίπτουν αναίτια ευθύνες σε συνεργαζόμενα με 
αυτούς δίκτυα μέσω των οποίων παρέχεται η υπηρεσία 
ΠΦ. 

4. Οι πάροχοι πρέπει να διαμορφώσουν διαδικασία 
επίλυσης διαφορών για προβλήματα πελατών σχετικά 
με την ΠΦ, ώστε στην περίπτωση που εμπλέκεται ο 
Υπόχρεος Πάροχος ή και άλλος πάροχος να ενημερώ¬ 
νονται άμεσα όλα τα εμπλεκόμενα μέρη, με σκοπό την 
από κοινού επίλυση του προβλήματος και με στόχο την 
προστασία του πελάτη-καταναλωτή. 

9. Παροχή υπηρεσίας ΠΦ χωρίς εξουσιοδότηση πε¬ 
λάτη 

1. Οι πάροχοι δεν έχουν δικαίωμα να ενεργοποιούν την 
υπηρεσία ΠΦ, να προβαίνουν σε αλλαγή σχήματος ΠΦ, 
να προβαίνουν σε αλλαγή προεπιλεγμένου παρόχου, 
να καταργούν την υπηρεσία ΠΦ ή να ακυρώνουν την 
κατάργηση της υπηρεσίας ΠΦ χωρίς ρητή εξουσιοδό¬ 
τηση του πελάτη. 

2. Οταν διαπιστώνεται από πάροχο περίπτωση ενεργο¬ 
ποίησης υπηρεσίας ΠΦ, αλλαγής σχήματος ΠΦ, αλλαγής 
προεπιλεγμένου παρόχου, κατάργησης υπηρεσίας ΠΦ 
ή ακύρωσης της κατάργησης της υπηρεσίας ΠΦ χωρίς 
ρητή εξουσιοδότηση του πελάτη πρέπει να ειδοποιεί¬ 
ται ο πάροχος που φέρεται ότι απέκτησε τον πελάτη 
χωρίς τη ρητή συγκατάθεσή του, ή για την περίπτωση 
της κατάργησης της ΠΦ ο υπόχρεος πάροχος («υπεύ¬ 
θυνος πάροχος»). Όλοι οι πάροχοι που εμπλέκονται 
κατά περίπτωση πρέπει να καταβάλλουν τη μέγιστη 
δυνατή προσπάθεια για την επίλυση του ζητήματος, 

ώστε ο υπεύθυνος πάροχος να προβεί στις ρυθμίσεις 
που απαιτούνται για την επαναφορά των πραγμάτων 
στην προηγούμενη νόμιμη κατάσταση και να ενημερώ¬ 
σει σχετικά τον πελάτη για την μεταβολή, αλλά και για 
την αποφυγή εμφάνισης παρόμοιων περιστατικών στο 
μέλλον. Όλοι οι πάροχοι οφείλουν να παρέχουν κάθε 
αναγκαία σχετική συνδρομή και ενημέρωση στα πλαίσια 
του εκάστοτε ισχύοντος θεσμικού πλαισίου και ενδει¬ 
κτικά την δυνατότητα εξέτασης των συγκεκριμένων 
στοιχείων, τα οποία αφορούν το σχετικό ζήτημα. 

3. Ανεξάρτητα από την όποια συνεργασία για την 
επαναφορά των συνδρομητών στην προηγούμενη κα¬ 
τάσταση, τα μέρη δύνανται να προσφύγουν στην ΕΕΤΤ 
και να υποβάλουν αυτοτελώς καταγγελία. 

10. Υπάλληλοι, μεταπωλητές και συνεργάτες παρο¬ 
χών 

1. Οι πάροχοι ενημερώνουν τους υπαλλήλους τους, τα 
στελέχη τους, τους προστηθέντες τους, τους μεταπω¬ 
λητές και τους συνεργάτες τους σχετικά με το περιε¬ 
χόμενο του παρόντα Κώδικα, το ισχύον θεσμικό πλαίσιο 
καθώς και οποιαδήποτε τυχόν οδηγίες λαμβάνουν από 
την ΕΕΤΤ για την εφαρμογή της νομοθεσίας οι οποίοι 
οφείλουν να συμμορφώνονται με αυτά. 

2. Οι πάροχοι οφείλουν να δεσμεύουν τους μεταπω¬ 
λητές και τους συνεργάτες τους, μέσω των συμβάσεων 
εμπορικής συνεργασίας που συνάπτουν, για τον τρό¬ 
πο προώθησης των υπηρεσιών τους, για τις εμπορικές 
πρακτικές που οφείλουν να ακολουθούν στα πλαίσια 
της πλήρους, ορθής, σαφούς, αληθούς και μη παραπλα¬ 
νητικής πληροφόρησης των δυνητικών πελατών. 

3. Οι μεταπωλητές και οι συνεργάτες των παροχών 
οφείλουν να καθιστούν εξαρχής σαφή στον συνδρομητή 


τον πάροχο με τον οποίο συνεργάζονται, τους όρους 
της σύμβασης ΠΦ και τα ισχύοντα τιμολόγια. 

4 Όπου διαπιστωθεί δράση μεταπωλητών και συνερ¬ 
γατών των παροχών που αντιβαίνουν στις διατάξεις του 
παρόντος, οι πάροχοι προβαίνουν άμεσα σε κάθε δυνα¬ 
τή ενέργεια για την αντιμετώπιση του προβλήματος. 

5. Οι μεταπωλητές και οι συνεργάτες των παροχών 
που έρχονται σε προσωπική επαφή με τους δυνητικούς 
πελάτες οφείλουν να επιδεικνύουν ταυτότητα, ή κάρτα, 
ή άλλο διακριτικό σήμα με τα στοιχεία τους, φωτογρα¬ 
φία τους και την επωνυμία του παρόχου με τον οποίο 
συνεργάζονται. 

6. Οι πάροχοι οφείλουν να παρέχουν επαρκή εκπαίδευ¬ 
ση στο προσωπικού τους, ιδίως σε αυτό που σχετίζεται 
με την επικοινωνία με τους πελάτες και τις πωλήσεις. 

7. Οι πάροχοι οφείλουν να διοργανώνουν τακτικούς 
ελέγχους στα συστήματα, στις διαδικασίες και στα 
κείμενα που χρησιμοποιούνται από τα τμήματα των 
πωλήσεων και προώθησης των προϊόντων τους και να 
εξετάζουν τη συμμόρφωση με τον παρόντα κώδικα και 
την ισχύουσα νομοθεσία. 

2. Ορίζει ότι σε περίπτωση παράβασης του ανωτέρω 
Κώδικα Δεοντολογίας επιβάλλονται οι διοικητικές κυ¬ 
ρώσεις του άρθρου 63 του ν. 3431/2006. 

3. Η ισχύς της παρούσας να αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 26 Απριλίου 2007 
Ο ΠΡΟΕΔΡΟΣ 
Ν. ΑΛΕΞΑΝΔΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιηή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 ■ ϊηΐβπκΐ: Η11ρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΤΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ·αι - 6-πΐ3ίΙ: νν?1)Γίΐ35ΐ:6ΐ , .ί1ί5>ί1.ί|ΐ· 






























